डुमरी में एक ही रात छह घरों का ताला तोड़ चोरी
डुमरीथाना क्षेत्र के कुलगो में बीती रात चोरों ने छह घरों का ताला तोड़कर हजारों रुपये मूल्य का जेवरात सामान सहित करीब ग्यारह हजार रुपया नगदी चुरा लिया। बताया जाता है कि रविवार की रात चोरो ने कुलगो निवासी रंजीत ठाकुर के घर का ताला तोड़ कर बख्शा में रखा चांदी का दो जोड़ा पायल, एक जोड़ा हाथ की बाला, सोने का एक जोड़ा कर्णफुल और तीन हजार रुपया , ताराचंद महतो के घर का ताला तोड़ कर चांदी का दो जोड़ा कंगन, चार जोड़ा पायल, दस लाॅकेट, सोने की एक अंगूठी और 67 सौ रुपया नगदी दुलारचंद महतो के घर का ताला तोड़ कर कांसा का 13 थाली, 9 कटोरा, 2 लोटा, 6 ग्लास, डेढ़ हजार रुपया नगद चुरा लिया। चोरो ने इस दौरान धनेश्वर महतो के घर का भी ताला तोड़ कर घर में रखा एक बख्शा , झुपर रविदास के घर का ताला तोड़कर तीन बख्शा और लक्ष्मण रविदास के घर का ताला तोड़ का तीन बख्शा ले गया। बताया जाता है कि घर वालों को चोरी की जानकारी आज सुबह हुई।
झुपर रविदास और लक्ष्मण रविदास के घर में किसी परिजन के नहीं रहने के कारण चोरी हुए सामान की जानकारी नहीं हो पाई तथा घनेश्वर महतो के घर से चोरी गया बख्शा में कपड़ा था जिसे चोरों ने घर से बाहर कुछ दूर फेंक दिया था।
hin_Deva hin_Deva hin_Deva